İlankä çitmiş baalara

İlankä çitmiş baalara

 İlankä gitmiş baalara

 Baa yapracıı toplamaa

 Baa yapracıı bulmadı,

 O bir sarı altın buldu.

 Osıyadı dildi altın,

 O bir sarı yılandı

 O bir sarı yılandı,

 Länkanın belinä sarıldı.

 Länkanın belinä sarıldı,

 Tenceezini iyäärdi,

 Tenceezini iyäärdi,

 Kancaazını emäärdi

 Gelän-geçän dostları

 Durmuş da siiredirlärdi

 Länka da baarısan – baarardı :

 Durmıynız, siiretmiyniz

 Durmıynız, siiretmiyniz  

 Geliniz, kurtarınız beni

 Geliniz, kurtarınız beni

 Bu yılanın aazından

 Bu yılanın aazından

 Bu duşmanın elindän

 Yılan da bir sıklık etmiş : 

 Geeri olunuz, sokulmıynız.

 Onun diil Allahtan yazgısı,

 Ananın-bobanın betfası

 Onu anası yarattı

Yarattı gibi da adadı :

 Länka, mari ilänka 

 Yılannar isinnär seni.

 Yılannar isinnär seni

 Yılannar alsınnar seni

 Onu bobası braktı, gitti 

 Anası yılannara verdi.

 Yılannar isin seni,

 Yılannar sarsın seni

 Anılmış Kiyatlar 
 Gagauz Halk Türküleri

 Moldova Respublikasının Bilim Akademiyası Milletlärarası Aaraştırmalar İnstitudu

 Lüba Çimpoeş 

 Sayfa 9

 Pontos 

 Chişinau 

 2001

Kategoriya:Gagauz halk türküleri